മെയ്ഡ് ഇന് ക്യാരവാന് ഫസ്റ്റ് ലുക്ക് റിലീസായി പ്രവാസികളുടെ ജീവിതം വിഷയമാക്കി നിരവധി സിനിമകള് മലയാളത്തില് ഇറങ്ങിയിട്ടുണ്ട്. പലതും ഏറെ ഹൃദയസ്പര്ശിയാണ്, സിനിമാ പ്രേമികള് ഇരുകൈയും നീട്ടി ഏറ്റെടുത്തവയാണ് പലതും. എന്നാല് ദുബായിയിലെ പ്രവാസികളുടെ ജീവിതത്തിലെ വേറിട്ട കഥയുമായി ഒരു സിനിമ എത്തുകയാണ്. മെയ്ഡ് ഇന് ക്യാരവാന് എന്നു പേരിട്ടിരിക്കുന്ന സിനിമ സിനിമ കഫേ പ്രൊഡക്ഷന്സിന്്റെ ബാനറില് മഞ്ജു ബാദുഷയാണ് നിര്മ്മിക്കുന്നത്. കോവിഡ് കാലത്ത് പൂര്ണ്ണമായും ഗള്ഫ് പശ്ചാത്തലത്തില് ചിത്രീകരണം പൂര്ത്തിയാക്കിയ ചിത്രത്തിന്്റെ കഥ, തിരക്കഥ, സംവിധാനം നവാഗതനായ ജോമി കുര്യാക്കോസാണ്. ചിത്രത്തിന്്റെ ഫസ്റ്റ്ലുക്ക് പോസ്റ്റര് മലയാളത്തിലെ പ്രമുഖ താരങ്ങള് ചേര്ന്ന് പുറത്തിറക്കി. ചിത്രത്തിന്്റെ പോസ്റ്റ് പ്രൊഡക്ഷന് ജോലികള് അണിയറയില് നടക്കുകയാണ്. ഒക്ടോബര് അവസാനത്തോടെ ചിത്രം റിലീസിനെത്തുമെന്ന് അണിയറ പ്രവര്ത്തകര് പറഞ്ഞു. പുതുമുഖം പ്രിജില് കേന്ദ്ര കഥാപാത്രമാകുന്ന ചിത്രത്തില് ആനന്ദം ഫെയിം അന്നു ആന്്റണിയാണ് നായിക. ആന്സന് പോള്, മിഥുന് രമേഷ്, അന്താരാഷ്ട്ര താരങ്ങളും മോഡലുകളുമായ ഹാഷെം കടൂറ, അനിക ബോയ്ലെ, ജെന്നിഫര്, നസ്സഹ, എല്വി സെന്്റിനോ എന്നിവരും ചിത്രത്തില് അഭിനയിക്കുന്നു.പ്രശസ്ത പ്രൊഡക്ഷന് കണ്ട്രോളര് എന്.എം ബാദുഷയാണ് ചിത്രത്തിന്്റെ എക്സിക്യൂട്ടീവ് പ്രൊഡ്യൂസര്. ബി.കെ ഹരിനാരായണന്്റെ വരികള്ക്ക് വിനു തോമസ് സംഗീതം നല്കുന്നു. ക്യാമറ: ഷിജു.എം.ഭാസ്കര്, എഡിറ്റിങ്: വിഷ്ണു വേണുഗോപാല്, പ്രൊജക്ട് ഡിസൈനര്: പ്രജിന് ജയപ്രകാശ്, ആര്ട്ട്: രാഹുല് രഘുനാഥ്, മേക്കപ്പ്: നയന രാജ്, കോസ്റ്റ്യൂം: സംഗീത ആര് പണിക്കര്, സൗണ്ട് ഡിസൈനര്: രജീഷ് കെ.ആര് സപ്ത, സ്റ്റില്സ്: ശ്യാം മാത്യു, പി.ആര്.ഒ: പി.ശിവപ്രസാദ് എന്നിവരാണ് മറ്റ് അണിയറ പ്രവര്ത്തകര്.